stanford-oval/wikipedia huggingface dataset:
นิรพล
สมบัติ

สมาชิกนิรพลใด ๆ ไม่สามารถเป็นหน่วยได้ (ยกเว้นในริงศูนย์ ซึ่งมีสมาชิกตัวเดียวคือ 0 = 1)
สมาชิกนิรพลที่ไม่เป็นศูนย์ เป็นตัวประกอบของศูนย์ (zero divisor)
เมทริกซ์ขนาด n คูณ n ที่มีสมาชิกมาจากฟีลด์ใด ๆ เป็นนิรพลก็ต่อเมื่อมีพหุนามเอกลักษณ์ (characteristic polynomial) เป็น tn
หาก x เป็นสมาชิกนิรพลแล้ว 1 - x เป็นหน่วย เพราะเมื่อ xn = 0 แล้วจะได้ว่า
(1-x)(1+x+x^{2}+...+x^{n-1})=1-x^{n}=1
โดยทั่วไปจะได้ว่า ผลบวกของสมาชิกหน่วยกับสมาชิกนิรพลเป็นหน่วยเสมอเมื่อทั้งสองสลับที่ได้
ดูเพิ่ม

นิจพล (idempotent)
นิวพอร์ต (รัฐโรดไอแลนด์)

บทความนี้เกี่ยวกับเมืองในสหรัฐอเมริกา สำหรับนิวพอร์ตในเวลส์ ดูที่ นิวพอร์ต
| นิวพอร์ต (โรดไอแลนด์) |
| --- | --- |
นคร
นิวพอร์ตมองจากมุมสูง
สมญา: City by the Sea, Sailing Capital of the World, Queen of Summer Resorts, America's Society Capital
ที่ตั้งของนิวพอร์ตใน นิวพอร์ตเคาน์ตี โรดไอแลนด์
พิกัด: 41°29′17″N 71°18′45″W﻿ / ﻿41.48806°N 71.31250°W﻿ / 41.48806; -71.31250
ประเทศ: สหรัฐอเมริกา
รัฐ: โรดไอแลนด์
เคาน์ตี: นิวพอร์ต
Incorporated (city): 2327
Incorporated (town): 2182
การปกครอง
 • Mayor: เฮนรี เอฟ. วินท์รอป
พื้นที่
 • ทั้งหมด: 29.5 ตร.กม. (11.4 ตร.ไมล์)
 • พื้นดิน: 19.9 ตร.กม. (7.7 ตร.ไมล์)
 • พื้นน้ำ: 9.6 ตร.กม. (3.7 ตร.ไมล์)
ความสูง: 9 เมตร (30 ฟุต)
ประชากร (2010)
 • ทั้งหมด: 24,672 คน
 • ความหนาแน่น: 1,239.8 คน/ตร.กม. (3,211 คน/ตร.ไมล์)
เขตเวลา: UTC-5 (EST)
 • ฤดูร้อน  (เวลาออมแสง): UTC-4 (EDT)
ZIP codes: 02840-02841
รหัสพื้นที่: 401
FIPS code: 44-49960
GNIS feature ID: 1217986
เว็บไซต์: www.cityofnewport.com
นิวพอร์ต (อังกฤษ: Newport) เป็นเมืองในนิวพอร์ตเคาน์ตี โรดไอแลนด์ สหรัฐอเมริกา นิวพอร์ตตั้งอยู่ทิศใต้ของพรอวิเดนซ์ห่างออกไป 37 กิโลเมตร (23 ไมล์) และอยู่ทิศใต้ของบอสตันห่างออกไป 98 กิโลเมตร (61 ไมล์) นิวพอร์ตเป็นที่รู้จักว่าเป็น รีสอร์ทในนิวอิงแลนด์ นิวพอร์ตมีประชากร 24,672 คน ในปี พ.ศ. 2553
รายการอ้างอิง

↑  "American FactFinder". United States Census Bureau. สืบค้นเมื่อ 2008-01-31.
↑  "US Board on Geographic Names". United States Geological Survey. 2007-10-25. สืบค้นเมื่อ 2008-01-31.
| ด ค กเมืองและนครในรัฐโรดไอแลนด์ |
| --- | --- |
นคร: เซนทรัลฟอลล์ • แครนสตัน  • อีสต์พรอวิเดนซ์ • นิวพอร์ต • พอว์ทักเก็ต • พรอวิเดนซ์ • วาร์วิก • วูนซอกเก็ต
เมือง: แบร์ริงตัน • บริสตอล  • เบอร์ริลวิลล์ • ชาร์เลสทาวน์ • โคเวนทรี่ • คัมเบอร์แลนด์ • อีสต์กรีนวิช • อีเซเตอร์ • ฟอสเตอร์ • กลอเชสเตอร์  • ฮอปคินตัน • เจมส์ทาวน์ • จอห์นสตัน • ลินคอร์น • ลิตเติลคอมป์ตัน • มิดเดิลทาวน์ • นาร์ราแกนเซตต์ • นิวชอร์แฮม (บล็อกไอแลนด์) • นอร์ทคิงสทาวน์ • นอร์ทพรอวิเดนซ์ • นอร์ทสมิทฟิลด์ • พอร์ตสมูท • ริชมอนด์ • ไซทัวเท • สมิทฟิลด์ • เซาท์คิงสทาวน์ • ไทเวอร์ตัน • วาร์เรน • เวสต์กรีนวิช • เวสต์วาร์วิก • เวสเทอร์ลี
นิว7วันเดอส์ออฟเดอะเวิลด์

นิว7วันเดอส์ออฟเดอะเวิลด์ (อังกฤษ: New7Wonders of the World) เป็นการริเริ่มตั้งแต่ปี 2543 โดยเป็นส่วนหนึ่งของโครงการรอบสหัสวรรษในการเลือกสิ่งมหัศจรรย์ของโลกจากการคัดเลือกอนุสรณ์สถานที่มีอยู่ 200 แห่ง การสำรวจความเห็นของประชาชนนี้มี Bernard Weber เป็นผู้นำ และมูลนิธิ New7Wonders เป็นผู้จัดระเบียบ ซึ่งเป็นองค์การตั้งอยู่ในซูริก ประเทศสวิตเซอร์แลนด์ ประกาศผลเมื่อวันที่ 7 กรกฎาคม 2550 ที่กรุงลิสบอน
รายการ

| สถานที่ | ที่ตั้ง | รูปภาพ |
| --- | --- | --- |
| ชีเชนอิตซา |  ยูคาตัน เม็กซิโก |  |
| รูปปั้นพระเยซูคริสต์ |  รีโอเดจาเนโร บราซิล |  |
| กำแพงเมืองจีน |  จีน |  |
| มาชูปิกชู |  กุสโก เปรู |  |
| เปตรา |  จอร์แดน |  |
| โคลอสเซียม |  โรม อิตาลี |  |
| ทัชมาฮัล |  อัครา อินเดีย |  |
รายชื่อสิ่งมหัศจรรย์ใหม่ที่ถูกเสนอชื่อ

สิ่งมหัศจรรย์อีก 13 แห่งที่ได้รับคัดเลือกในรอบสุดท้าย
| สถานที่ | ที่ตั้ง | รูปภาพ |
| --- | --- | --- |
| อาโครโปลิสแห่งเอเธนส์ |  เอเธนส์ กรีซ |  |
| อาลัมบรา |  กรานาดา สเปน |  |
| นครวัด |  เมืองพระนคร ประเทศกัมพูชา |  |
| หอไอเฟล |  ปารีส ฝรั่งเศส |  |
| ฮาเจีย โซเฟีย |  อิสตันบูล ตุรกี |  |
| วัดคิโยะมิซุ |  เกียวโต ญี่ปุ่น |  |
| โมไอแห่งเกาะอีสเตอร์ |  เกาะอีสเตอร์ ชิลี |  |
| ปราสาทนอยส์ชวานสไตน์ |  ฟึสเซิน เยอรมนี |  |
| เครมลิน จัตุรัสแดง และ วิหารเซนต์บาซิล |  มอสโก รัสเซีย |   |
| เทพีเสรีภาพ |  นิวยอร์ก สหรัฐอเมริกา |  |
| สโตนเฮนจ์ |  Amesbury สหราชอาณาจักร |  |
| ซิดนีย์โอเปราเฮาส์ |  ซิดนีย์ ออสเตรเลีย |  |
| ทิมบุคตู (เมืองหลวงของรัฐอิสระอาซาวัด) |  อาซาวัด |  |
แหล่งข้อมูลอื่น

เว็บไซต์เจ็ดสิ่งมหัศจรรย์ของโลกใหม่
เว็บไซต์เจ็ดสิ่งมหัศจรรย์ของโลก เก็บถาวร 2007-07-07 ที่ เวย์แบ็กแมชชีน (ไทย)
นิวเคลียสดาราจักรกัมมันต์

ภาพถ่ายจากกล้องโทรทรรศน์อวกาศฮับเบิล แสดงลำพลังงานความยาว 5,000 ปีแสง ที่แผ่ออกมาจากนิวเคลียสของดาราจักร M87 (ดาราจักรวิทยุ)
นิวเคลียสดาราจักรกัมมันต์ (อังกฤษ: Active Galactic Nucleus: AGN) เป็นพื้นที่อัดแน่นบริเวณศูนย์กลางของดาราจักร ซึ่งมีสภาพส่องสว่างสูงกว่าค่าสเปกตรัมแม่เหล็กไฟฟ้า‎ปกติ (ทั้งในระดับของคลื่นวิทยุ อินฟราเรด แสงที่มองเห็นได้ อัลตราไวโอเลต รังสีเอกซ์ และรังสีแกมมา) ดาราจักรที่มีนิวเคลียสดาราจักรกัมมันต์จะถูกเรียกว่าเป็น ดาราจักรกัมมันต์ เชื่อว่าการแผ่รังสีจากแกนกลางดาราจักรกัมมันต์เป็นผลจากการพอกพูนมวลของหลุมดำมวลยวดยิ่งซึ่งอยู่ที่บริเวณใจกลางของดาราจักรนั้น ๆ แกนกลางนี้เป็นแหล่งกำเนิดรังสีคลื่นแม่เหล็กไฟฟ้าที่มีสภาพส่องสว่างสูงที่สุดในเอกภพ เหตุนี้มันจึงใช้เป็นจุดสังเกตทำให้สามารถค้นพบวัตถุที่อยู่ไกลมาก ๆ ได้
นินจาครูเซเดอส์

| นินจาครูเซเดอส์ |
| --- | --- |
ภาพปกเวอร์ชันญี่ปุ่น
ผู้พัฒนา: เอ็นเอ็มเค
ผู้จัดจำหน่าย: แซมมีคอร์ปอเรชัน
แต่งเพลง: คาซูโนริ ฮิเดยะ
เครื่องเล่น: แฟมิคอม
วางจำหน่าย: ญี่ปุ่น: 14 ธันวาคม ค.ศ. 1990 อเมริกาเหนือ: 14 ธันวาคม ค.ศ. 1990
แนว: เกมแพลตฟอร์มแอ็กชัน 2 มิติ
รูปแบบ: ผู้เล่นเดี่ยว หรือหลายผู้เล่น (สูงสุด 2 ผู้เล่น)
นินจาครูเซเดอส์ (อังกฤษ: Ninja Crusaders) เป็นเกมแอ็กชันแบบเลื่อนด้านข้างที่เปิดตัวโดยแซมมีสำหรับระบบแฟมิคอมใน ค.ศ. 1990 ซึ่งผู้เล่นควบคุมหนึ่งในสองนินจาที่ได้รับมอบหมายให้ขัดขวางการรุกรานของเอเลียน โดยเกมนี้ได้รับการเปรียบเทียบกับซีรีส์ นินจาริวเคนเดนของเทคโม
รูปแบบการเล่น

นินจาครูเซเดอส์เป็นเกมแอ็กชันแบบเลื่อนด้านข้างที่สามารถเล่นได้โดยผู้เล่นสูงสุดสองคนพร้อมกัน เกมนี้มีอาวุธสี่อย่างที่ผู้เล่นสามารถหยิบและใช้ได้ในระหว่างเกม ได้แก่ ดาวกระจาย, คูซาริงามะ, โบ และดาบ อาวุธแต่ละชนิดมีรูปแบบที่เป็นเอกลักษณ์และความสามารถในการแปลงร่าง ดาวกระจายให้ความสามารถในการแปลงร่างเป็นเสือ ซึ่งเร็วที่สุดและกระโดดได้สูงสุด แต่มีระยะโจมตีสั้นที่สุด; คูซาริงามะให้ความสามารถในการแปลงร่างเป็นแมงป่องทะเล ซึ่งสามารถว่ายน้ำได้ดีกว่าร่างอื่น ๆ แต่เคลื่อนที่ได้ช้ามากบนบก; โบให้ความสามารถในการแปลงร่างเป็นเหยี่ยว ซึ่งมีความสามารถในการบินเหนือทุกสิ่ง แต่ไม่สามารถโจมตีได้เลย; และสุดท้ายคือดาบที่ให้ความสามารถในการแปลงร่างเป็นมังกร ซึ่งสามารถบินได้อยู่ยงคงกระพัน และสังหารทุกอย่างในการโจมตีครั้งเดียว แต่ผู้เล่นสามารถใช้ความสามารถนี้ได้เพียงครั้งเดียวและในระยะเวลาที่จำกัดเท่านั้น ส่วนดาบเองก็ไม่ค่อยปรากฏในเกม
โครงเรื่อง

ในอนาคตอันใกล้ กองกำลังของผู้รุกรานจากต่างดาวกำลังสร้างความหายนะให้กับโลกจากอวกาศนอกโลกที่ไกลที่สุด ภัยคุกคามใหม่นี้แข็งแกร่งกว่าการป้องกันที่ทรงพลังที่สุดของพวกเรา และพิสูจน์แล้วว่าไม่สามารถหยุดยั้งได้ ในประเทศญี่ปุ่น นักรบนินจาผู้กล้าหาญได้ลุกขึ้นจากเงามืดเพื่อต่อสู้กับผู้รุกรานจากต่างดาว แต่ในที่สุด ก็ถูกขับไล่ไสส่งออกไปในขณะที่ภัยคุกคามเข้าควบคุมบ้านเกิดของพวกเขา นินจาบางส่วนหลบหนีออกจากญี่ปุ่นและกระจัดกระจายไปยังดินแดนห่างไกลทั่วโลก แต่ความปรารถนาของพวกเขาคือจะยึดคืนดินแดนของพวกเขา และบดขยี้ความบ้าคลั่งของศัตรู โดยมีการตัดสินใจว่านินจาสองคน ซึ่งคือทาลอนและเบลด ที่จะถูกส่งไปทำลายความชั่วร้าย
การตอบรับ

เว็บไซต์เอ็นอีเอสเพลเยอร์อ้างว่าความเร็วและความคาดเดาไม่ได้ของตัวละครศัตรูของเกมเป็นสิ่งที่นำไปสู่ความหายนะครั้งใหญ่ที่สุดของเกม ซึ่งบังคับให้ผู้เล่นพึ่งพาการท่องจำมากเกินไปในด่านต่อมา
แหล่งข้อมูลอื่น

Ninja Crusaders at MobyGames
Ninja Crusaders at GameFAQs
Rom Pit review at Something Awful
นิล

| นิล |
| --- | --- |

การจำแนก
ประเภท: แร่ธรรมชาติ
สูตรเคมี: (Mg,Fe)Al2O4
คุณสมบัติ
สี: สีดำสนิท
โครงสร้างผลึก: Isometric
ค่าความแข็ง: 7.5-8
ความวาว: แบบแก้ว
ความถ่วงจำเพาะ: 3.58-3.61
ความโปร่ง: ทึบแสง
นิล (อังกฤษ: Black Spinel) เป็นแร่รัตนชาติชนิดหนึ่ง ในสมัยโบราณเรียกกันว่า "มณีนิล" เพราะถือว่านิลคืออัญมณีชนิดหนึ่ง และเชื่อกันว่านิลมีพลังศักดิ์สิทธิ์ซ่อนอยู่สามารถปกป้องให้พ้นภยันอันตรายได้ เพราะนักรบในสมัยโบราณของไทยได้ใช้ "นิลและโป่งขาม" เป็นเครื่องรางในการออกศึก ต่อมานิลถูกนำมาใช้เป็นเครื่องบอกฐานะ ยศศักดิ์ จนในที่สุดก็นำมาใช้เป็นเครื่องประดับจวบจนปัจจุบัน
ลักษณะทางอัญมณี

นิลเป็นอัญมณีที่มีสีดำสนิทและมีความเป็นเงางาม นิลมีอยู่ 3 ชนิด คือ นิลตัน(Black spinel) นิลเสี้ยน(Black Pyroxene) และนิลติดเหล็ก(Magnetite) แต่ที่นิยมนำมาทำเป็นเครื่องประดับคือนิลตัน เพราะเมื่อนำมาเจียระไนแล้วให้ความสวยงามและราคาไม่แพงมากนัก สำหรับเครื่องประดับที่ทำด้วยนิล ได้แก่ ต่างหู สร้อยคอ จี้ แหวน ฯลฯ
ดูเพิ่ม

อัญมณี
แร่รัตนชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เครื่องประดับที่ทำด้วยนิล
นิวต์จระเข้

| นิวต์จระเข้ |
| --- | --- |

กระท่าง หรือจิ้งจกน้ำดอยอินทนนท์ (T. verrucosus) เป็นนิวต์ชนิดที่เป็นต้นแบบของสกุลนี้

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
วงศ์ย่อย:: Pleurodelinae
สกุล:: Tylototriton Anderson, 1871

ชนิดต้นแบบ
Tylototriton verrucosus Anderson, 1871
ชนิด
 14 ชนิด ดูในเนื้อหา
ชื่อพ้อง
 Triturus (Tylototriton) Boulenger, 1878  Tylotriton Boettger, 1885  Yaotriton Dubois & Raffaëlli, 2009
นิวต์จระเข้ หรือ นิวต์ตะปุ่มตะป่ำ (อังกฤษ: Crocodile newts,  Knobby newts) เป็นสกุลของสัตว์สะเทินน้ำสะเทินบกจำพวกซาลาแมนเดอร์สกุลหนึ่ง ใช้ชื่อสกุลว่า Tylototriton
จัดเป็นนิวต์หรือซาลาแมนเดอร์ขนาดเล็ก ปัจจุบันพบทั้งหมด 14 ชนิด โดยเชื่อว่ายังมีอีกหลายชนิดที่ยังไม่ได้มีการค้นพบ และในบางชนิดก็อาจเป็นชนิดเดียวกัน พบกระจายพันธุ์ตามแนวเทือกเขาหิมาลัย ตั้งแต่ภาคตะวันออกเฉียงเหนือของอินเดียและพม่า ไปจนถึงพม่าสู่ภาคเหนือของไทย, ลาว, เวียดนาม และทางตอนใต้ของจีน
การจำแนก

นิวต์ตะปุ่มตะป่ำดำ (Tylototriton asperrimus)
Tylototriton broadoridgus
Tylototriton dabienicus
นิวต์ตะปุ่มตะป่ำไหหลำ (Tylototriton hainanensis)
นิวต์ตะปุ่มตะป่ำหางแดง (Tylototriton kweichowensis)
นิวต์ตะปุ่มตะป่ำลาว (Tylototriton notialis)
นิวต์จระเข้เสฉวนใต้ (Tylototriton pseudoverrucosus)
นิวต์จักรพรรดิ (Tylototriton shanjing) — เป็นไปได้อาจเป็นชื่อพ้องของ T. verrucosus
นิวต์ตะปุ่มตะป่ำต้าเหลียง (Tylototriton taliangensis)
กะท่าง (Tylototriton verrucosus)
นิวต์จระเข้เวียดนาม (Tylototriton vietnamensis)
นิวต์ตะปุ่มตะป่ำเหวียนเสียน (Tylototriton wenxianensis)
นิวต์ตะปุ่มตะป่ำเทียนหนาน (Tylototriton yangi)
นิวต์ตะปุ่มตะป่ำซิกเลอร์ (Tylotriton ziegleri)
แหล่งข้อมูลอื่น

ข้อมูลที่เกี่ยวข้องกับ Tylototriton ที่วิกิสปีชีส์
นิติเวชศาสตร์

นิติเวชศาสตร์ (อังกฤษ: Forensic Medicine) มาจากคำว่า "Forensic" ซึ่งเป็นภาษาละติน หมายความถึงข้อตกลงที่มีการพิพาทกันทางกฎหมาย และคำว่า "Medicine" หมายถึงวิชาทางด้านการแพทย์ ซึ่งหมายความรวมถึงแพทย์ศาสตร์หรือเวชศาสตร์อีกด้วย นิติเวชศาสตร์เริ่มมีการเรียนการสอนครั้งแรกในประเทศไทย ปี พ.ศ. 2456 โดยถูกบรรจุอยู่ในหลักสูตรการแพทย์ วุฒิประกาศนียบัตรของโรงเรียนแพทย์ สำหรับสอนนักศึกษาแพทย์ในชั้นปีที่ 4 ต่อมามีการปรับปรุงเปลี่ยนแปลงหลักสูตรการศึกษาของคณะแพทย์ศาสตร์ เพื่อให้เป็นมาตรฐานเดียวกันกับการเรียนการสอนในชั้นปริญญาตรี
สำนักงาน

บทความนี้เกี่ยวกับสถานที่ สำหรับซอฟต์แวร์ ดูที่ โปรแกรมสำนักงาน
สำนักงานแห่งหนึ่ง
สำนักงาน, ที่ทำการ หรือ ออฟฟิศ  โดยทั่วไปหมายถึงห้องหรือพื้นที่อื่นที่ผู้คนทำงาน (ซึ่งเรียกว่าพนักงาน เจ้าพนักงาน หรือเจ้าหน้าที่) และอาจแสดงถึงตำแหน่งภายในองค์การอันมีกิจเฉพาะที่ต้องทำในสำนักงาน บรรษัทหรือองค์การต่าง ๆ มักมีสำนักงานเป็นส่วนหนึ่งหรือทั้งหมดอยู่ในสถานที่ตั้งทางการ สำนักงานอาจมีขนาดตั้งแต่โต๊ะเก้าอี้ตัวเล็ก ๆ ภายในบ้าน ห้องสำนักงานห้องหนึ่ง ไปจนถึงทั้งชั้นของอาคาร หรือแม้แต่อาคารทั้งหมดอุทิศให้กับองค์การเดียว สำนักงานหนึ่งอาจแบ่งด้วยผนังกั้นเป็นพื้นที่ทำงานสำหรับแต่ละแผนก ทีมงาน หรือปัจเจกบุคคล
นิลพัท

นิลพัทในแบบบาหลี
นิลพัท (อังกฤษ: Nila, สันสกฤต: नील) เป็นบุตรพระกาฬ พระอิศวรมอบนิลพัทให้เป็นบุตรบุญธรรมของท้าวมหาชมพู เจ้าเมืองชมพู นิลพัทไม่พอใจหนุมานที่เคยลักพาตัวท้าวมหาชมพูไปเฝ้าพระราม จึงถือโอกาสเอาคืนหนุมานตอนที่กำลังขนหินถมถนนไปสู่กรุงลงกา หนุมานกับนิลพัทเลยเกิดการต่อสู้กัน สุครีพเห็นจึงเข้าไปห้าม เมื่อความทราบถึงพระรามก็กริ้วมาก เนรเทศนิลพัทให้ไปอยู่เมืองขีดขิน คอยส่งเสบียงอาหารให้แก่กองทัพ
เมื่อถึงคราวศึกมลิวันนิลพัทเข้าร่วมกับกองทัพพระพรตเพื่อตั้งใจจะทำศึกไถ่โทษ ช่วยทำสงครามโดยมีบทบาทคล้ายหนุมานตอนศึกลงกา เสร็จศึกพระรามแต่งตั้งให้นิลพัทเป็นอุปราชเมืองชมพูมีนามว่า พระยาอภัยพัทวงศ์
นิลพัทมีลักษณะเหมือนหนุมานทุกอย่าง มีกุณฑล ขนเพชร เขี้ยวแก้ว สี่หน้า แปดกร เพียงแต่มีกายสีดำ
ในทางวิชาการละคร อาจกล่าวได้ว่า ตัวละคร เช่น นิลพัทเป็นด้านที่อยู่ตรงข้ามกับหนุมานก็ว่าได้ (Split personality)
ลักษณะและความเป็นมาของตัวละคร

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| พงศ์ | สีกาย | ศีรษะ | หน้า | ปาก | มือ | อาวุธ | เมือง | บิดา |
| วานรพงศ์ | สีดำขลับ | หัวโล้น | 1 หน้า | ปากอ้า | 2 มือ | พระขรรค์ | ชมพู | พระกาฬ |
โคลงภาพจิตรกรรมฝาผนังเรื่องรามเกียรติ์ ที่พระระเบียงวัดพระศรีรัตนศาสดาราม

ภาพจิตรกรรมฝาผนังชุดรามเกียรติ์นี้เริ่มเขียนตั้งแต่ภาพพระนารายณ์อวตารในปางต่าง ๆ ก่อนที่จะอวตารมาเป็นพระราม ในเรื่องรามเกียรติ์ ภาพเขียนนี้มีทั้งหมด 178 ห้อง มีทั้งคำบรรยายใต้ภาพและคำบรรยายเป็นโคลงสลักบนแผ่นหินอ่อนติดอยู่ที่ เสารอบพระระเบียง และมีภาพตัวละครสำคัญอีก 80 ภาพ ซึ่งส่วนใหญ่เป็นฝ่ายอสูรและฝ่ายวานร เขียนอยู่ตามซุ้มประตูและมุขพระระเบียง โคลงประจำภาพว่า
| 0 | 1 | 2 |
| --- | --- | --- |
| ขุนพานเรศรนี้ |  | นิลพัท นามเนอ |
| คือบุตรพระกาลชัด |  | สืบเชื้อ |
| น้ำรักเทียบสีจัด |  | สิบแปด มกุฎแฮ |
| เปนเผ่าชมพูเกื้อ |  | เกิดด้วยเดชราม ฯ |
— ขุนศรีราชอักษร (สะกดตามต้นฉบับเดิม)
แหล่งข้อมูลอื่น

หัวโขน-สำนักงานคณะกรรมการวัฒนธรรมแห่งชาติ www.culture.go.th เก็บถาวร 2009-08-02 ที่ เวย์แบ็กแมชชีน
สีที่ใช้กับหัวโขน  เก็บถาวร 2016-03-05 ที่ เวย์แบ็กแมชชีน
จารีตนาฏศิลป์ไทย โดย นาย ประเมษฐ์ บุณยะชัย นิตยสารศิลปากร  ปีที่ ๕๐ ฉบับที่ ๑  มกราคม-กุมภาพันธ์ ๒๕๕๐   หน้า ๕ - ๑๙ เก็บถาวร 2016-03-05 ที่ เวย์แบ็กแมชชีน
นิลรภัทร ที่พระระเบียงวัดพระศรีรัตนศาสดาราม
นิวส์ออฟเดอะเวิลด์

| --- | --- |

ประเภท: หนังสือพิมพ์รายสัปดาห์
รูปแบบ: แท็บลอยด์
เจ้าของ: News Group Newspapers (News International)
บรรณาธิการ: คอลิน ไมเลอร์
ก่อตั้งเมื่อ: 1 ตุลาคม ค.ศ. 1843 (1843-10-01)
นโยบายทางการเมือง: พรรคอนุรักษนิยม
ฉบับสุดท้าย: 10 กรกฎาคม ค.ศ. 2011 (2011-07-10)
สำนักงานใหญ่: วอพิง ลอนดอน
ยอดจำหน่าย: 2,606,397 ฉบับ (เมษายน ค.ศ. 2011)
หนังสือพิมพ์ในเครือ: เดอะซัน, เดอะไทมส์, เดอะซันเดย์ไทมส์
เว็บไซต์: www.newsoftheworld.co.uk ไม่ใช้งาน ไม่อัปเดตแล้ว
นิวส์ออฟเดอะเวิลด์ (อังกฤษ: News of the World) เป็นอดีตหนังสือพิมพ์แท็บลอยด์รายสัปดาห์ที่ออกจำหน่ายทุกวันอาทิตย์ในสหราชอาณาจักรเมื่อ ค.ศ. 1843 ถึง 2011 ครั้งหนึ่งเคยเป็นหนังสือพิมพ์ภาษาอังกฤษที่ขายได้มากที่สุดในโลก และตอนปิดตัวลงยังคงเป็นหนึ่งในหนังสือพิมพ์ภาษาอังกฤษที่มียอดจำหน่ายสูงที่สุด
นิวส์ออฟเดอะเวิลด์ มุ่งเน้นข่าวในด้านดารา, gossip และข่าวประชานิยม โดยหนังสือพิมพ์นี้มุ่งเน้นเฉพาะเรื่องอื้อฉาวทางเพศจนได้ชื่อเล่นว่า Screws of the World ในช่วงทศวรรษสุดท้าย หนังสือพิมพ์นี้มีชื่อเสียงจากการเปิดโปงการใช้ยาของดารา, ความผิดทางเพศเล็กน้อย หรือเหตุอาชญากรรมผ่านการใช้คนในและนักข่าวปลอมตัวเพื่อนำวิดีโอหรือภาพถ่ายหลักฐาน และแอบดักจับการสืบสวนของตำรวจที่ดำเนินอยู่ ยอดขายต่อสัปดาห์ในช่วงตุลาคม ค.ศ. 2010 อยู่ที่ 2,812,005 ฉบับ
นับตั้งแต่ ค.ศ. 2006 ข้อกล่าวหาดักรับข้อมูลทางโทรศัพท์เริ่มดูดกลืนหนังสือพิมพ์ สิ่งนี้สิ้นสุดลงด้วยการเปิดเผยเมื่อวันที่ 4 กรกฎาคม ค.ศ. 2011 ว่าเกือบหนึ่งทศวรรษก่อนหน้านั้น นักสืบเอกชนที่ได้รับการว่าจ้างจากหนังสือพิมพ์ให้ไปตัดข้อความเสียงของมิลลี ดาวเนอร์ วัยรุ่นอังกฤษที่หายตัวไป ซึ่งภายหลังพบว่าถูกฆาตกรรม
ท่ามกลางกระแสตอบโต้จากสาธารณะและการถอนโฆษณา News International ประกาศปิดหนังสือพิมพ์นี้ในวันที่ 7 กรกฎาคม ค.ศ. 2011
แหล่งข้อมูลอื่น

เว็บไซต์ทางการ ไม่ใช้งาน
News of the World: Back in the Day เก็บถาวร 14 กรกฎาคม 2011 ที่ เวย์แบ็กแมชชีน slideshow by Life magazine
นิวส์ออฟเดอะเวิลด์ ข่าวสารและความเห็นที่ผ่านการรวบรวมในเดอะนิวยอร์กไทมส์
How the 'Screws' screwed its rivals Tim Luckhurst, The Independent, 19 February 2006
Social Media Campaign on Phone Hacking Scandal เก็บถาวร 10 กรกฎาคม 2011 ที่ เวย์แบ็กแมชชีน. 7 July 2011.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
อื่น ๆ:  มิวสิกเบรนซ์ ค่ายเพลง
นิวสปีก

นิวสปีก (อังกฤษ: Newspeak) เป็นภาษาในนวนิยายเรื่อง หนึ่งเก้าแปดสี่ (Nineteen Eighty-Four) ของ จอร์จ ออร์เวลล์ นวนิยายดังกล่าวอธิบายนิวสปีกว่าเป็น "ภาษาเพียงหนึ่งเดียวในโลก ที่จำนวนคำศัพท์ลดลงทุกปี"
ออร์เวลล์ได้รวมข้อความเกี่ยวกับนิวสปีกไว้ในภาคผนวก (เขียนโดยใช้รูปกริยาอดีตกาล) โดยในนั้นได้อธิบายหลักการพื้นฐานของภาษาเอาไว้
นิวสปีกนั้นมีพื้นฐานใกล้ชิดจากภาษาอังกฤษ แต่ได้ลดจำนวนและความซับซ้อนของคำศัพท์และไวยากรณ์ลงอย่างมาก ซึ่งการทำเช่นนี้ เหมาะเจาะกับระบอบเผด็จการเบ็ดเสร็จของพรรค ซึ่งมีจุดประสงค์ที่จะทำให้ความคิดทางเลือก ("thoughtcrime") หรือคำพูดเกี่ยวกับมันนั้นเป็นไปไม่ได้ โดยการกำจัดคำหรือวิธีผูกเรื่องใด ๆ ที่สามารถอธิบายแนวคิดเรื่อง เสรีภาพ การปฏิวัติ ฯลฯ ได้ออกไป
คำในนิวสปีกสำหรับเรียกภาษาอังกฤษคือ "Oldspeak" มีความตั้งใจที่จะแทน Oldspeak ด้วย Newspeak โดยสมบูรณ์ภายใน ค.ศ. 2050
แหล่งข้อมูลอื่น

The complete Newspeak appendix to 1984 เก็บถาวร 2007-08-27 ที่ เวย์แบ็กแมชชีน ภาคผนวกของ 1984 (อังกฤษ)
An independent completion of the Newspeak language เก็บถาวร 2007-09-28 ที่ เวย์แบ็กแมชชีน (อังกฤษ)
Burgess, Anthony. Nineteen Eighty-Five. Boston: Little Brown & Co, 1978. ISBN 0-316-11651-3. อภิปรายความเป็นไปได้ของนิวสปีก (อังกฤษ)
Newspeak Dictionary เก็บถาวร 2005-05-31 ที่ เวย์แบ็กแมชชีน พจนานุกรมนิวสปีก (อังกฤษ)
Green, Jonathon. Newspeak: a dictionary of jargon. London, Boston: Routledge & Kegan Paul, 1985, 1984. ISBN 0-7102-0673-9. "Find in a library" เก็บถาวร 2007-09-29 ที่ เวย์แบ็กแมชชีน (อังกฤษ)
Young, John Wesley . Totalitarian Language: Orwell's Newspeak and Its Nazi and Communist Antecedents. Charlottesville: University Press of Virginia, 1991. ISBN 0-8139-1324-1. งานวิชาการเกี่ยวกับนิวสปีก และตัวอย่างการควบคุมภาษาในประวัติศาสตร์ (อังกฤษ)
Klemperer, Victor & Brady, Martin (tr.). The language of the Third Reich: LTI - Lingua Tertii Imperii: A Philologist's Notebook. London, UK; New Brunswick, NJ: Athlone Press, 2000. ISBN 0-485-11526-3 (alk. paper). พูดถึง Lingua Tertii Imperii (LTI) ภาษาของอาณาจักรที่สาม (นาซีเยอรมนี) แปลโดย by Martin Brady. (อังกฤษ)
Klemperer, Victor & Watt, Roderick H. LTI - Lingua Tertii Imperii: A Philologist's Notebook. Lewiston: E. Mellen Press, 1997. ISBN 0-7734-8681-X. ฉบับพร้อมหมายเหตุประกอบของ LTI, Notizbuch eines Philologen พร้อมหมายเหตุและบทวิจารณ์ภาษาอังกฤษ โดย  Roderick H. Watt. (อังกฤษ)
Klemperer, Victor. LTI - Lingua Tertii Imperii: Notizbuch eines Philologen.. ต้นฉบับ LTI ภาษาเยอรมัน (เยอรมัน)
เขาค้อ

| เขาค้อ |
| --- | --- |
เขาค้อ
จุดสูงสุด
ความสูง เหนือระดับน้ำทะเล: 1,143 เมตร (3,750 ฟุต)
พิกัด: 16°36′54″N 100°59′08″E﻿ / ﻿16.61500°N 100.98556°E﻿ / 16.61500; 100.98556 
ข้อมูลทางภูมิศาสตร์
เขาค้อประเทศไทย 
ที่ตั้ง: อำเภอเขาค้อ จังหวัดเพชรบูรณ์
เทือกเขา: ทิวเขาเพชรบูรณ์ตะวันตก
การพิชิต
พิชิตครั้งแรก: ไม่มีข้อมูล
เขาค้อ เป็นภูเขาในท้องที่อำเภอเขาค้อ จังหวัดเพชรบูรณ์ เป็นส่วนหนึ่งของทิวเขาเพชรบูรณ์ตะวันตก เหตุที่เรียกกันว่า "เขาค้อ" เพราะป่าบริเวณนี้เดิมมีต้นค้อซึ่งเป็นไม้ตระกูลปาล์มขึ้นอยู่มาก
ลักษณะภูเขามีแนวทอดเขาจากทิศเหนือไปทิศใต้ ตอนบนสุดเป็นภูเขาสูงชัน มีความสูงจากระดับน้ำทะเลปานกลาง ตั้งแต่ 155 เมตร จนถึง จุดสูงสุด 1,593 เมตร มีลักษณะเป็นภูเขาหินทรายยอดราบหรือมีที่ราบอยู่บานยอดเขา
ลักษณะภูมิอากาศ มีฤดูหนาวประมาณเดือนพฤศจิกายนถึงกลางเดือนกุมภาพันธ์ อุณหภูมิค่อนข้างหนาวเย็น ฤดูร้อนอยู่ประมาณกลางเดือนกุมภาพันธ์ถึงกลางเดือนพฤษภาคม มีอุณหภูมิเฉลี่ยตลอดปีประมาณ 21.93 องศาเซลเซียส อากาศค่อนข้างร้อนช่วงกลางวัน ฤดูฝนอยู่ประมาณกลางเดือนพฤษภาคมถึงเดือนตุลาคม ปริมาณน้ำฝนค่อนข้างสูง ถึงประมาณ 1,425.75 มิลิเมตรต่อปี มีฝนตกปีละ 126 วัน จะมีฝนตกชุกร้อยละ 70 ของทั้งปี
เขาค้อเป็นสถานที่ท่องเที่ยวที่ได้รับความนิยม มีน้ำตก ถ้ำ เกาะ แก่ง หน้าผา จุดชมวิว อนุสาวรีย์จีนฮ่อ พิพิธภัณฑ์อาวุธ อนุสรณ์สถานผู้เสียสละเขาค้อ นอกจากนี้ยังมีเจดีย์พระบรมสารีริกธาตุเขาค้อ และพระตำหนักเขาค้อ เขาค้อได้รับการประกาศให้เป็นอุทยานแห่งชาติลำดับที่ 125 ของประเทศไทย มีเนื้อที่กว้างใหญ่ขนาด 301,698 ไร่
นินเท็นโด 64

| --- | --- |

nintendo 64
ผู้ผลิต: นินเท็นโด
ชนิด: เครื่องเล่นวิดีโอเกม
ยุค: ยุคที่ห้า
วางจำหน่าย: 23 มิถุนายน ค.ศ. 1996 (JP)  29 กันยายน ค.ศ. 1996 (NA)  1 มีนาคม ค.ศ. 1997 (AU) 1 กันยายน ค.ศ. 1997 (FR)
ยอดจำหน่าย: 32.93 ล้านเครื่อง
สื่อ: ตลับเกม แผ่นแม่เหล็ก (64ดีดี)
ซีพียู: 93.75 MHz NEC VR4300
กราฟิกการ์ด: SGI 62.5 MHz 64-bit RCP
เกมที่ขายดีที่สุด: ซูเปอร์มาริโอ 64
รุ่นก่อนหน้า: ซูเปอร์แฟมิคอม
รุ่นถัดไป: เกมคิวบ์
นินเท็นโด 64 (อังกฤษ: Nintendo 64 หรือ N64) เป็นเครื่องเล่นเกมคอนโซลรุ่นที่สามของบริษัทนินเท็นโด วางจำหน่ายครั้งแรกที่ญี่ปุ่น วันที่ 23 มิถุนายน ค.ศ. 1996 และที่สหรัฐอเมริกา วันที่ 29 สิงหาคม ค.ศ. 1996
ชื่อที่ใช้ในการพัฒนาคือ Project Reality ในภายหลังได้ใช้ชื่อ Nintendo Ultra 64 จากความสามารถในการประมวลผลแบบ 64 บิต ซึ่งนินเท็นโดได้นำคำว่า Ultra ออกเหลือเพียง Nintendo 64
ประวัติ

เริ่มแรกพัฒนาในชื่อโครงการว่า "โปรเจกต์ เรียลลิตี้" บริษัทนินเท็นโดคาดการณ์เอาไว้ว่า เครื่องเกมจากโปรเจกต์นี้จะเป็นเครื่องเกมคอนโซลที่สามารถสร้างภาพคอมพิวเตอร์กราฟิกได้พอๆกับเครื่องซุปเปอร์คอมพิวเตอร์ในยุคนั้นทีเดียว ในฝั่งตะวันตก เครื่องเกมนี้ถูกเรียกกันว่า "อัลตร้า 64" และภาพดีไซน์ของเครื่องถูกนำออกเผยแพร่เป็นครั้งแรกในปี 1994 ซึ่งมีรูปร่างเหมือนกับเครื่องนินเท็นโด 64 ที่เสร็จสมบูรณ์แล้วทุกประการยกเว้นที่โลโก้ของเครื่อง และมีการยืนยันว่าเครื่องเกมนี้จะใช้ตลับ ซึ่งถือว่าแตกต่างจากเครื่องเกมคอนโซลเจ้าอื่นๆในยุคนั้น ที่กำลังนิยมใช้ CD-ROM เป็นสื่อในการบันทึกเกม ส่วนในญี่ปุ่น บรรดาแฟนเกมและผู้สื่อข่าวต่างสันนิษฐานกันว่าเครื่องเกมนี้จะออกมาในชื่อ "อัลตร้าแฟมิคอม" แต่เมื่อเครื่องที่พัฒนาเสร็จสมบูรณ์ออกในปี 1995 ทางนินเท็นโดได้ประกาศให้ชื่อเครื่องเกมนี้ว่า "นินเท็นโด 64" และใช้ชื่อนี้ทั่วโลก เหตุผลที่ทางนินเท็นโดตัดสินใจตัดคำว่า "อัลตร้า" ออกจากชื่อเครื่อง เนื่องจากชื่อ "อัลตร้า" ได้ถูกจดลิขสิทธิ์โดยบริษัทโคนามิอยู่ก่อนแล้ว เครื่องเกมนินเท็นโด 64 ออกวางขายครั้งแรกในปี 1996
การขาย

ในอเมริกา เครื่องนินเท็นโด 64ขายได้ 500,000 เครื่องในสี่เดือนแรก แต่ยอดขายในญี่ปุ่นไม่ค่อยดีนัก ในวันที่ 31 ปี ค.ศ.2005 เครื่องนินเท็นโด 64 ขายได้ในญี่ปุ่นได้เพียงจำนวน 5.54 ล้านเครื่อง ส่วนในอเมริกาขายได้ถึง 20.63 ล้านเครื่อง และขายได้ในภูมิภาคอื่นๆอีก 6.75 ล้านเครื่อง รวมแล้วเครื่องนินเท็นโด 64 ขายได้ 32.93 ล้านเครื่อง
ในด้านการตลาด ทางนินเท็นโดได้โฆษณาว่าเครื่องนินเท็นโด 64 เป็นเครื่องเกม 64 บิทเครื่องแรกของโลก ซึ่งขัดแย้งกับคำกล่าวอ้างของบริษัทอาตาริ ผู้ที่อ้างว่าเครื่องจากัวร์ของตนเป็นเครื่องเกม 64 บิทเครื่องแรกของโลก แต่อย่างไรก็ดี คอมพิวเตอร์ 64 บิทของจากัวร์ เป็นการนำเอาคอมพิวเตอร์ 32 บิท 2 ตัวมาใช้ร่วมกันเท่านั้น
จุดสิ้นสุดของยุคตลับเกม

ทางนินเท็นโดยังคงใช้ตลับเกมเป็นสื่อบันทึกเกมสำหรับนินเท็นโด 64 ตลับเกมนั้นมีความจุตั้งแต่ 4 เมกะไบต์ จนถึง 64 เมกะบิท การเซฟเกมกระทำโดยการบันทึกข้อมูลลงบนแบ็ตเตอรี่แบ็คอัพแรมในตลับ แต่บางเกมที่ใช้เมมโมรี่การ์ดแยกต่างหาก
การตัดสินใจใช้ตลับเกมเป็นสื่อบันทึกเกมของนินเท็นโด ถือว่าเป็นการตัดสินใจที่ผิดพลาด และเป็นปัจจัยสำคัญที่ส่งผลให้นินเท็นโดพ่ายแพ้ต่อโซนี่ในวงการอุตสาหกรรมเกมคอนโซลในยุคนั้น หลังจากที่เป็นผู้ครองตลาดมาหลายสิบปี ทางนินเท็นโดได้พยายามโฆษณาถึงข้อดีของตลับเกม และข้อเสียของซีดีรอม นินเท็นโดโจมตีว่า เกมที่ใช้ซีดีรอมนั้นต้องเสียเวลาโหลดนานและโหลดถี่ ต่างกับตลับที่แทบไม่ใช้เวลาในการโหลดเลย เนื่องจากในยุคนั้นเทคโนโลยีหัวอ่านแผ่นซีดียังไม่ก้าวหน้ามากนัก และยังโจมตีว่าเกมจากแผ่นซีดีนั้นสามารถก๊อปปี้ได้ง่าย ต่างจากตลับเกมที่ก๊อปปี้ได้ยากกว่า นอกจากนั้นแผ่นซีดีนั้นยังบอบบางและเสียหายง่าย หากมีรอยขีดข่วนก็อาจจะอ่านข้อมูลจากแผ่นนั้นไม่ได้เลย ต่างจากตลับที่ทนทานกว่า
แต่ตลับเกมก็มีจุดเสียเปรียบที่ทำให้พ่ายแพ้ต่อแผ่นซีดี ข้อเสียเปรียบที่สำคัญข้อแรกคือ ตลับเกมมีความจุน้อยกว่าแผ่นซีดีมาก ในขณะที่ตลับเกมมีความจุสูงสุดที่ 64 เมกะไบต์ แต่ซีดีรอมมีความจุถึง 650 เมกะไบต์ ในขณะที่เกมในยุคนั้นมีการพัฒนาจนซับซ้อนกว่าแต่ก่อน ผู้พัฒนาเกมต้องการพื้นที่ความจุที่มากขึ้นเพื่อจะได้ช่องทางในการสร้างสรรค์มากขึ้น ข้อเสียเปรียบข้อถัดไปก็คือตลับเกมนั้นผลิตได้ยากกว่าและแพงกว่าซีดีรอม ในขณะที่ซีดีรอมนั้นผลิตง่ายและต้นทุนไม่สูงนัก ด้วยเหตุผลที่กล่าวมาข้างต้น ทำให้เหล่าผู้พัฒนาเกมหันไปพัฒนาเกมให้กับเครื่องเกมที่ใช้ซีดีรอมอย่างเพลย์สเตชันหรือเซก้าแซทเทิร์นแทน
แหล่งข้อมูลอื่น

เว็บไซต์อย่างเป็นทางการ เก็บถาวร 2007-10-17 ที่ เวย์แบ็กแมชชีน
ดุจบิดามารดร

เพลงพระราชนิพนธ์ ดุจบิดามารดร เป็นเพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ประพันธ์ทำนองโดยหม่อมหลวงพวงร้อย อภัยวงศ์ ขับร้องโดยสวลี ผกาพันธุ์ และสันติ ลุนเผ่ บรรเลงโดยวงดุริยางค์ทหารเรือ สำหรับรูปแบบสำหรับการขับร้องประสานเสียงถูกเรียบเรียงโดย Hans Gunter Mommer และเรียบเรียงเปียโนประกอบการขับร้องประสานเสียงโดย นายแพทย์สิทธิกร ปรีชาวุฒิเดช บรรเลงในรูปแบบขับร้องประสานเสียงและเปียโนครั้งแรกในมหกรรมการขับร้องประสานเสียงแห่งประเทศไทยปี 2015 โดย คณะนักร้องประสานเสียงผสมสมาคมขับร้องประสานเสียงแห่งประเทศไทย บรรเลงเปียโนครั้งแรกโดย เมธัส ธรรมลงกรต